Birgit Lao		
Terviseamet	
Paldiski mnt 81	
10614 Tallinn	28.03.2024 nr 2.-1.1/40 - 8	

	

	
Männiku tee 75 üksikelamu projekteerimistingimuste eelnõu		

Austatud Birgit Lao	

Nõmme Linnaosa Valitsus avalikustab Männiku tee 75 üksikelamu projekteerimistingimuste eelnõu koos illustreeriva materjaliga (hoone eskiis). 
Nõmme linnaosa üldplaneeringu kohaselt asub Männiku tee 75 kinnistu pereelamute juhtotstarbega alal, kus võivad paikneda ühe või kahe korteriga omal krundil paiknevad elamud ning väikesed lähipiirkonda teenindavad kaubanduse, teeninduse, lastehoiu ja vabaaja harrastusega seonduvad ettevõtted ja asutused. 
Projekteerimistingimuste eesmärk on määrata tingimused Männiku tee 75 kinnistule üksikelamu püstitamiseks.
Lähtudes hoone eskiisist võib elamu võib paigutada Männiku tee poolsest aiast vähemalt 6 m kaugusele, Männiku tee 73 poolsest esiaiast kahekorruselise hooneosa vähemalt 5 m kaugusele ning ühekorruselise hooneosa ca 4,4 m kaugusele, Männiku tee 75a poolsest külgaiast vähemalt 6 m kaugusele ja Männiku tee 77a poolsest tagaaiast vähemalt 6 m kaugusele. Krundi piirile lähemale kui 4 m ehitamiseks on vaja teha koostööd naaberkinnistu omanikuga ning koostöö dokumenteerida. Tagada tuleb tuleohutus ja naab-rusõigused.
Nõmme linnaosa üldplaneering näeb pereelamute alal 801 kuni 1000 m² suurustel kruntidel suurimaks hoonete aluseks pinnaks krundil kokku kuni 220 m². Piirkonna kruntidel olevate hoonete ehitisealused pinnad kokku varieeruvad vahemikus 119 m² kuni 341,6 m². Seega arvestades piirkonna hoonestust ja Nõmme linnaosa üldplaneeringut võib suurim lubatud hoonete alune pind kinnistul kokku olla kuni 220 m². Eskiisis kavandatud elamu ehitisealune pind 172,5 m² on sobiv.
Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 
1)	ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2)	üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.	
Projekteerimistingimuste taotluse ja selle lisamaterjalide avalik väljapanek toimub 15. aprillist kuni 30. aprillini 2024 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotlusega nr 2311002/04245 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda Tallinna projekteerimistingimuste ja ehitusprojektide registris veebiaadressil: 
https://ehitus.tallinn.ee/tpr/Start.aspx?PageName=Toiming&MLiik=PT&TLiik=4201&MID=171420&TID=342234 
projekteerimistingimuste menetluste nr PT249330 või Männiku tee 75 aadressi alt.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee